cyanic-selkie/wikianc huggingface dataset:
Υπερβολικές συναρτήσεις
256px|thumb|Γραφικές παραστάσεις των συναρτήσεων sinh, cosh και tanh 256px|thumb|Γραφικές παραστάσεις των συναρτήσεων csch, sech και coth
Στα μαθηματικά, οι υπερβολικές συναρτήσεις είναι ανάλογες των συμβατικών τριγωνομετρικών ή κυκλικών συναρτήσεων. Οι βασικές υπερβολικές συναρτήσεις είναι το υπερβολικό ημίτονο (συμβολίζεται sinh) και το υπερβολικό συνημίτονο (cosh), από τις οποίες προκύπτουν η υπερβολική εφαπτομένη (tanh) και οι υπόλοιπες υπερβολικές, κατ' αναλογία των παράγωγων τριγωνομετρικών συναρτήσεων. Οι συναρτήσεις αυτές ονομάστηκαν έτσι επειδή η γεωμετρική σχέση τους με μία υπερβολή είναι σχεδόν ίδια με την σχέση των τριγωνομετρικών συναρτήσεων με την περιφέρεια.
Αλγεβρικές εκφράσεις
Όπου i είναι η φανταστική μονάδα που ορίζεται ως i ^2=-1.
Χρήσιμες σχέσεις
Προκύπτει δηλαδή ότι οι cosh x και sech x είναι άρτιες συναρτήσεις, ενώ οι υπόλοιπες είναι περιττές συναρτήσεις.
Τα υπερβολικά ημίτονα και συνημίτονα ικανοποιούν τη σχέση: η οποία είναι αντίστοιχη της συμβατικής τριγωνομετρικής σχέσης:
Η υπερβολική εφαπτομένη είναι λύση του μη γραμμικού προβλήματος οριακών τιμών. :
Συνήθη ολοκληρώματα
Στις πιο πάνω σχέσεις, C καλούμε την σταθερά ολοκλήρωσης.
Σχέσεις με σειρά Τέιλορ
Είναι δυνατόν να εκφράσουμε τις υπερβολικές συναρτήσεις με χρήση σειράς Taylor:
όπου
Δείτε επίσης
Κατηγορία:Τριγωνομετρία Κατηγορία:Μαθηματικές συναρτήσεις
Έπαυλη Στουκ
Η Έπαυλη Στουκ (ή Βίλα Στουκ) (γερμανικά: Villa Stuck) βρίσκεται στο Μόναχο και αποτελούσε το σπίτι του ζωγράφου Φραντς φον Στουκ. Ο ζωγράφος Φραντς φον Στουκ σχεδίασε ο ίδιος την κατοικία του και ασχολήθηκε με την εσωτερική διακόσμηση του κτιρίου. Στους εξαίσια διακοσμημένους χώρους υποδοχής και εργασίας συνδύασε στοιχεία από την Αρ Νουβό, τον Συμβολισμό και τον Νεοκλασικισμό.
Αρχιτεκτονική
Ο Φραντς φον Στουκ (1863-1928), γιος μυλωνά από την Κάτω Βαυαρία, έζησε στο Μόναχο, όπου όχι μόνο γνώρισε μεγάλη επιτυχία ως ζωγράφος, γλύπτης και γραφίστας, αλλά έγινε και καθηγητής στην Ακαδημία Καλών Τεχνών, έλαβε τίτλο ευγενείας και αυτοαποκαλούνταν "πρίγκιπας της τέχνης".
Η έπαυλη διαθέτει κομψά διακοσμημένους χώρους υποδοχής, οι οποίοι μετά το θάνατο του καλλιτέχνη χρησιμοποιήθηκαν για συναντήσεις της υψηλής κοινωνίας του Μονάχου. Οι τοίχοι των δωματίων όπου ζωγράφιζε είναι καλυμμένοι με ψηφιδωτά και πίνακες στο στιλ της Πομπηίας. Εκτός από την εντυπωσιακή επίπλωση, υπάρχουν και θαυμάσια δείγματα των αρετών του Στουκ ως γλύπτη.
Εκθέσεις
Στην Έπαυλη Στουκ έχουν εκτεθεί, μεταξύ άλλων, έργα του Luigi Ontani, του Karl Wilhelm Diefenbach καθώς και έργα της συλλογής του Γιώργου Οικονόμου.
Εξωτερικοί σύνδεσμοι
Κατηγορία:Κτίρια και κατασκευές στη Γερμανία Κατηγορία:Μόναχο
Πρωτάθλημα καλαθοσφαίρισης Τουρκίας
Το Πρωτάθλημα Καλαθοσφαίρισης Τουρκίας (τουρκικά: Basketbol Süper Ligi, BSL) γνωστό και με την επωνυμία Spor Toto Basketbol Ligi για εμπορικούς λόγους, αποτελεί την κορυφαία διοργάνωση καλαθοσφαίρισης ανδρών στην Τουρκία. Ο θεσμός του πρωταθλήματος καλαθοσφαίρισης στην Τουρκία υπάρχει από το 1966. Το πρωτάθλημα ήταν παλαιότερα γνωστό ως Türkiye Basketbol Ligi (TBL). Διοργανώτρια αρχή του πρωταθλήματος είναι η Τουρκική Ομοσπονδία Καλαθοσφαίρισης (TBF).
Υπάρχει επίσης το πρωτάθλημα της πρώτης κατηγορίας (Türkiye Basketbol 1. Ligi) με 18 ομάδες και από το 2011, το πρωτάθλημα της δεύτερης κατηγορίας (Türkiye Basketbol 2. Ligi), με τις ομάδες χωρίζονται σε δύο ομίλους.
Ιστορία
Σύμφωνα με τα επίσημα στοιχεία, στην Τουρκία διεξήχθησαν για πρώτη φορά αγώνες καλαθοσφαίρισης το 1904 στο «Robert College». Ένας Αμερικανός καθηγητής φυσικής αγωγής έθεσε τα θεμέλια του αθλήματος στην Τουρκία. 7 χρόνια αργότερα, Αχμέτ Ρομπενσόν, ένας καθηγητής φυσικής αγωγής στο Λύκειο Γαλατασαράι αποφάσισε να εισαγάγει ένα νέο παιχνίδι για τους φοιτητές το 1911. Ο Ρομπενσόν ο οποίος διετέλεσε επίσης πρόεδρος της Γαλατασαράι αργότερα, διέδωσε αυτό το άθλημα στην Τουρκία.
Μέχρι τα τέλη του 1966, οι τοπικές διοργανώσεις καλαθοσφαίρισης διεξάγονταν σε μεγάλες πόλεις όπως η Κωνσταντινούπολη, η Άγκυρα και η Σμύρνη. Το εθνικό πρωτάθλημα ιδρύθηκε το 1966 από την Τουρκική Ομοσπονδία Καλαθοσφαίρισης και ξεκίνησε με την περίοδο 1966-1967. Η δεύτερη κατηγορία ιδρύθηκε επίσης τρία χρόνια αργότερα.
Τη σεζόν 2019-20, το πρωτάθλημα ακυρώθηκε και δεν υπήρξε πρωταθλητής, λόγω της πανδημίας του κορονοϊού.
Διεύθυνση πρωταθλήματος
Η Διεύθυνση Πρωταθλήματος (TBF Ligler Direktörlüğü) της Τουρκικής Ομοσπονδίας Καλαθοσφαίρισης (TBF) είναι υπεύθυνη για τη διεξαγωγή της διοργάνωσης.
Διακριτικά διεύθυνσης
Το διακριτικό της διεύθυνσης του πρωταθλήματος έχει εξελιχθεί με το πέρασμα του χρόνου.
Σύνολο τίτλων
Πηγή: gazzetta.gr
Χορηγίες
Από το 2007 έως και το 2014, κύριος χορηγός του πρωταθλήματος ήταν η εταιρεία BEKO. Από το 2015, κύριος χορηγός του πρωταθλήματος είναι η εταιρεία Spor Toto.
Εξωτερικοί σύνδεσμοι
Κατηγορία:Καλαθοσφαίριση στην Τουρκία Κατηγορία:Εθνικά πρωταθλήματα καλαθοσφαίρισης
84 Κλειώ
Η Κλειώ (αγγλικά:Klio) είναι ένας μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,32. Ανακαλύφθηκε το 1865 από τον Γερμανό αστρονόμο Καρλ Τέοντορ Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομά της από τη Μούσα της επικής ποίησης και της Ιστορίας, Κλειώ, της ελληνικής μυθολογίας.
Μία επιπρόσθηση αμυδρού αστέρα από την Κλειώ παρατηρήθηκε στις 2 Απριλίου 1997.
Κλειω
Αμασία (ήπειρος)
Η Αμασία είναι μια πιθανή, μελλοντική υπερήπειρος η οποία θα μπορούσε να προέλθει από τη συγχώνευση της Ασίας με τη Βόρεια Αμερική. Η πρόβλεψη αυτή στηρίζεται κυρίως στο γεγονός ότι η Πλάκα του Ειρηνικού βυθίζεται ήδη κάτω από την Ευρασία και τη Βόρεια Αμερική, μια διαδικασία η οποία, εάν συνεχιστεί, τελικά θα προκαλέσει το κλείσιμο του Ειρηνικού. Παράλληλα, λόγω της μεσοωκεάνιας ράχης του Ατλαντικού Ωκεανού, η Βόρεια Αμερική θα πρέπει να ωθηθεί προς τα δυτικά. Έτσι, ο Ατλαντικός κάποια στιγμή στο μέλλον θα είναι μεγαλύτερος από τον Ειρηνικό. Στη Σιβηρία, το όριο μεταξύ της Ευρασιατικής και της Βορειοαμερικανικής Πλάκας είναι σταθερό εδώ και εκατομμύρια χρόνια.
Ο συνδυασμός αυτών των παραγόντων θα μπορούσε να οδηγήσει στην ένωση της Βόρειας Αμερικής με την Ασία, σχηματίζοντας έτσι μια υπερήπειρο. Μια μελέτη το Φεβρουάριο του 2012 προβλέπει ότι η Αμασία θα σχηματιστεί πάνω από το Βόρειο Πόλο, σε περίπου 50 με 200 εκατομμύρια χρόνια.
Εναλλακτικά σενάρια
Ο παλαιογεωλόγος Ρόναλντ Μπλέικι περιέγραψε τα επόμενα 15 έως 100 εκατομμύρια χρόνια τεκτονικής ανάπτυξης ως αρκετά σταθερά και προβλέψιμα, αλλά δεν θα σχηματιστεί υπερήπειρος σε αυτό το χρονικό πλαίσιο. Πέρα από αυτό, προειδοποιεί ότι το γεωλογικό αρχείο είναι γεμάτο από απροσδόκητες αλλαγές στην τεκτονική δραστηριότητα που καθιστά περαιτέρω προβλέψεις "πολύ, πολύ θεωρητικές". Εκτός από την Αμασία, δύο άλλες υποθετικές υπερήπειροι —η Ύστατη Παγγαία του Κρίστοφερ Σκότιζ και η Νέα Παγγαία του Ρόι Λίβερμορ—απεικονίστηκαν σε ένα άρθρο του New Scientist τον Οκτώβριο του 2007.
Περαιτέρω ανάγνωση
Κατηγορία:Γεωλογικές διεργασίες Κατηγορία:Τεκτονικές πλάκες Κατηγορία:Θεωρητικές ήπειροι
Ιππίας
Με το όνομα Ιππίας αναφέρονται τα παρακάτω ιστορικά πρόσωπα:
Φράγκο CFA
thumb|right|200px|Χώρες που χρησιμοποιούν το Φράγκο CFA{{legend|red|Φράγκο CFA Κεντρικής Αφρικής (XAF)}}{{legend|green|Φράγκο CFA Δυτικής Αφρικής (XOF)}}
Το CFA φράγκο είναι το όνομα δύο νομισμάτων, του Φράγκο CFA Δυτικής Αφρικής, που χρησιμοποιείται σε οχτώ χώρες της Δυτικής Αφρικής, και το Φράγκο CFA Κεντρικής Αφρικής, που χρησιμοποιείται σε έξι χώρες της Κεντρικής Αφρικής. Και τα δύο νομίσματα είναι εγγυημένα από το γαλλικό δημόσιο ταμείο. Αν και ξεχωριστά, τα δύο νομίσματα φράγκο CFA ήταν πάντα ισοδύναμα και είναι ουσιαστικά εναλλάξιμα. Οι κωδικοί ISO είναι XAF για το Φράγκο CFA Κεντρικής Αφρικής και XOF για το Φράγκο CFA Δυτικής Αφρικής. Στις 22 Δεκεμβρίου 2019 ανακοινώθηκε ότι το νόμισμα Δυτικής Αφρικής θα αντικατασταθεί από ένα ανεξάρτητο νόμισμα με την ονομασία Έκο.
Και τα δύο φράγκα CFA έχουν μια Σταθερή συναλλαγματική ισοτιμία με το Ευρώ: 100 φράγκα CFA = 1 πρώην Γαλλικό Φράγκο = 0.152449 ευρώ ή 1 € = 6.55957 FRF = 655.957 CFA ακριβώς.
Δημόσια συζήτηση για το τέλος του χρήματος
Στις 25 Απριλίου 2023 πραγματοποιείται η υπουργική σύνοδος της Οικονομικής και Νομισματικής Κοινότητας της Κεντρικής Αφρικής (Cemac) και της Γαλλίας. Ειδικότερα, συζητήθηκε το θέμα του φράγκου CFA. Από τη γαλλική πλευρά, η εγγύηση που παρέχεται στο φράγκο CFA και η διασφάλιση της μετατρεψιμότητάς του, εκλαμβάνεται ως φορέας οικονομικής σταθερότητας για την περιοχή. Η Γαλλία παραμένει «ανοιχτή» και «διαθέσιμη» για να προχωρήσει σε μια μεταρρύθμιση της νομισματικής συνεργασίας στην Κεντρική Αφρική, όπως ήταν σε θέση να πραγματοποιηθεί στη Δυτική Αφρική. Η Γαλλία δηλώνει έτοιμη να λάβει τις προτάσεις της CEMAC..
Εξωτερικοί σύνδεσμοι
Κατηγορία:Νομίσματα
Μονόδραμα
Το Μονόδραμα ως είδος μουσικού θεάτρου χαρακτηρίζεται το θεατρικό δράμα που συνοδεύεται από μουσική και που αποδίδεται από έναν μόνο ηθοποιό, που ενδεχομένως να διαλέγεται προς τον χορό.
Γενικά σήμερα «μονόδραμα» από της εποχής του «Πυγμαλίωνα» του Ρουσσώ (1770) λέγεται και το απλά απαγγελόμενο θεατρικό μέρος με συνοδεία ορχήστρας από ένα από τα κύρια πρόσωπα του έργου.
Πολλές φορές όμως ο όρος αυτός είναι ταυτόσημος και με τον όρο μελόδραμα, πάντα όμως με την αρχική του σημασία.
Κατηγορία:Θεατρικά είδη
Κροτεναί
Το Κροτεναί (γαλλικά: Crotenay) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Κροτεναιζιέν (γαλλικά: Crotenaisiens).
Παραπομπές
Κατηγορία:Κοινότητες του Ζυρά
Εθνική Γερμανίας
Ο όρος Εθνική Γερμανίας μπορεί να αναφέρεται:
305 Γορδονία
Η Γορδονία (Gordonia) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,77. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια.
Φυσικά χαρακτηριστικά
Η διάμετρος της Γορδονίας υπολογίσθηκε σε 49,2 χιλιόμετρα, ενώ η μάζα της εκτιμάται σε 124 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,227 (από δεδομένα του IRAS). Η Γορδονία περιστρέφεται γύρω από τον εαυτό της μία φορά κάθε 16 ώρες και 12 περίπου λεπτά, μία σχετικώς αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Γορδονια
Γιαν Χους
Ο Γιαν Χους (τσεχ. Jan Hus) γεννήθηκε στο χωριό Χούσινετς (Husinec) της  Βοημίας το 1372 μ.Χ και πέθανε στην Κωνσταντία της Γερμανίας το 1415 μ.Χ. Ήταν ο σπουδαιότερος Τσέχος θεολόγος και μεταρρυθμιστής που με το έργο του προετοίμασε τον δρόμο για τη μεγάλη θρησκευτική μεταρρύθμιση του 16ου αιώνα.
Πρώτα χρόνια
Ο Γιαν Χους γεννήθηκε σε δύσκολους καιρούς σε φτωχική οικογένεια στο χωριό Χούσινετς, από το οποίο πιθανολογείται να πήρε και το όνομά του. Σε ηλικία περίπου 10 ετών, ο Χους στάλθηκε εσώκλειστος σε εκκλησιαστικό σχολείο στο μοναστήρι της περιοχής όπου με τη φιλομάθειά του εντυπωσίασε τους καθηγητές του. Με προτροπή τους μετά από πέντε χρόνια εγγράφηκε στο Πανεπιστήμιο του Καρόλου στην Πράγα, όπου βγάζει τα προς το ζην εργαζόμενος ως χορωδός σε εκκλησιαστικές χορωδίες.
Σταδιοδρομία
Ο Χους στα χρόνια της φοιτητικής του ζωής βρίσκεται στο μέσον μιας αντιπαράθεσης ιδεών των καθηγητών των πανεπιστημίων της εποχής εκείνης. Γερμανοί καθηγητές πρόμαχοι του κινήματος του Νομιναλισμού έρχονται σε αντιπαράθεση με τους εθνικιστές Τσέχους διδασκάλους οπαδών των θεωριών του Άγγλου θεολόγου Τζον Γουίκλιφ (John Wycliffe). Αφοσιώνεται στις σπουδές του, μελετά τον Αριστοτέλη και τα φιλοσοφικά  κείμενα του Γουίκλιφ, αποφοιτά το 1394 μ.Χ. και μετά από λίγα χρόνια αποκτά τίτλο μεταπτυχιακών σπουδών, αρχίζοντας έτσι την πανεπιστημιακή του καριέρα.
Ταυτόχρονα με την αμισθί διδασκαλία του στο πανεπιστήμιο της Πράγας χειροτονείται ιερέας το 1400 μ.Χ. και διορίζεται ιεροκήρυκας στο Μεγάλο Παρεκκλήσιο της Βηθλεέμ (Betlémská kaple), το οποίο σήμερα βρίσκεται στην παλιά πόλη  της Πράγας. Το παρεκκλήσι το είχαν ιδρύσει μαθητές του Jan Milíč (οπαδού της Τσέχικης Μεταρρύθμισης), εθνικιστή Τσέχου ιεροκήρυκα ο οποίος κήρυττε στην τσέχικη γλώσσα παραβλέποντας τις εντολές της Καθολικής Εκκλησίας να γίνονται τα κηρύγματα στην λατινική. Μελετά τα βιβλία του Γουίκλιφ, τον οποίο ανοιχτά πλέον υποστηρίζει από τον άμβωνα, ενώ χαρακτηρίζει τον Πάπα ως Αντίχριστο επικρίνοντάς τον ταυτόχρονα για την πολιτική  των συγχωροχαρτιών. Πράξεις που μετά από μερικά χρόνια τον φέρνουν επικεφαλής του Τσέχικου μεταρρυθμιστικού κινήματος.
Σχίσμα, πολιτικές αντιπαραθέσεις
Είναι η εποχή κατά την οποία η Καθολική Εκκλησία σπαράσσεται από το μεγάλο Δυτικό Σχίσμα που είχε ξεκινήσει το 1378 μ.Χ. Συνεχώς γίνονται Σύνοδοι, πολιτικές συμφωνίες Βασιλείων, αλλαγές στάσης διαφόρων πολιτικών  και θρησκευτικών ομάδων και στο μέσον όλων αυτών ο Χους παραμένει σταθερός στις απόψεις του. Με την αδιάλλακτη στάση του χάνει την υποστήριξη του βασιλιά Βεντσεσλάβου Δ΄  της Βοημίας με αποτέλεσμα να αρχίσει να τον βαρύνει η υποψία της αίρεσης. Για να αποφύγει τη φυλάκισή του από τον Πάπα καταφεύγει στα κάστρα των φίλων του στη νότια Βοημία. Εκεί αφιερώνεται αποκλειστικά στο μεγάλο συγγραφικό του έργο.
Το συγγραφικό του έργο
Το εκτενές συγγραφικό έργο του Χους απέκτησε προεξέχουσα θέση στην ιστορία της τσεχικής λογοτεχνίας. Είναι επίσης, υπεύθυνος για την εισαγωγή της χρήσης των διακριτικών (ειδικά το χάτσεκ) στην τσεχική ορθογραφία, προκειμένου να αντιπροσωπευθεί κάθε ήχος από ένα ενιαίο σύμβολο. Του αποδίδονται 6 θρησκευτικοί ύμνοι και εκτός των μεταφράσεων συγγραμμάτων στην Τσεχική γλώσσα άφησε πίσω του πλήθος θεολογικών πραγματειών  και ένθερμων κηρυγμάτων. Ενδεικτικά:
Το τέλος
Ο βασιλιάς Σίγκμουντ της Γερμανίας αδελφός του Βεντσεσλάβου προκειμένου να τερματίσει το σχίσμα που ταλάνιζε την Καθολική Εκκλησία συγκαλεί το 1414 μ.Χ. τη Σύνοδο της Κωνσταντίας. Εκτός των άλλων καλεί τον Χους να παραστεί και να εκθέσει τις απόψεις του. Αν και ο ίδιος αντιλαμβάνεται την παγίδα παρουσιάζεται και τελικά συλλαμβάνεται και φυλακίζεται σε Δομινικανό μοναστήρι. Δικάζεται ως αιρετικός διότι αρνήθηκε να αποκηρύξει τον κατάλογο με τα 45 άρθρα του Γουίκλιφ. Η τελική συνεδρίαση τον καθαιρεί και τον καταδικάζει σε δια πυράς θάνατον, απόφαση που εκτελείται δημόσια στις 6 Ιουλίου του 1415.
Το έργο του το συνέχισαν οι οπαδοί του. Όσοι ασπάζονταν τις θέσεις του Χους αποκλήθηκαν «Ουτρακβίτες ή «Χουσίτες ή Ουσσίτες». Οι Χουσιτικοί ή Ουσσιτικοί Πόλεμοι (1419-1436) οδήγησαν στις συμφωνίες της Βασιλείας οι οποίες έδωσαν τη δυνατότητα να υπάρξει μια μεταρρυθμισμένη εκκλησία στο Βασίλειο της Βοημίας, σχεδόν έναν αιώνα προτού να εκδηλωθεί το κίνημα του Λουθηρανισμού.
Σήμερα
Σήμερα, ένα μνημείο του Γιαν Χους στέκεται στην παλαιά πόλη της Πράγας. Η μνήμη του τιμάται στις 6 Ιουλίου, επέτειο της εκτέλεσής του και αποτελεί επίσημη αργία στην Τσεχία.
Σημειώσεις
<references group="Σημ" />
Εξωτερικοί σύνδεσμοι
Κατηγορία:Βοημοί Κατηγορία:Τσέχοι συγγραφείς Κατηγορία:Τσέχοι φιλόσοφοι Κατηγορία:Εκκλησιαστικοί συγγραφείς Κατηγορία:Ιστορία του Προτεσταντισμού Κατηγορία:Προτεστάντες θεολόγοι Κατηγορία:Χριστιανοί μάρτυρες του 15ου αιώνα
Ιωάννης Μαυρομάτης
Με το όνομα Ιωάννης Μαυρομάτης είναι γνωστοί οι:
Εμπενέζερ Τζόσουα
Ο Εμπενέζερ Τζόσουα (Ebenezer Theodore Joshua, 1908-1991) ήταν πολιτικός που διατέλεσε επικεφαλής υπουργός (chief minister) στον Άγιο Βικέντιο και Γρεναδίνες από το 1956 ως το 1967.
Πολιτική καριέρα
Το 1956 η χώρα έλαβε αυτονομία και ο Τζόσουα έγινε ο πρώτος ανώτερος υπουργός (αξίωμα που προηγήθηκε χρονολογικά αυτού του πρωθυπουργού). Το κόμμα του κέρδισε συνεχώς τις εκλογές και υποστήριξε την ανεπιτυχή Ομοσπονδία Δυτικών Ινδιών. Το 1967 το κόμμα του ηττήθηκε στις εκλογές και αναγκάστηκε να παραιτηθεί από το αξίωμα του ανώτερου υπουργού. Τον διαδέχθηκε στην πρωθυπουργία ο Μίλτον Κάτο. Ο Τζόσουα παρέμεινε βουλευτής αλλά απώλεσε την έδρα του το 1979, με αποτέλεσμα το κόμμα του να αυτοδιαλυθεί το 1984. Το 1980 ο Τζόσουα έγινε μέλος της Εκκλησίας του Ιησού Χριστού των Αγίων της Δεύτερης Ημέρας (The Church of Jesus Christ of Latter-day Saints).
Πέθανε στο Κίνγκσταουν στις 14 Μαρτίου 1991. Το όνομά του δόθηκε στο διεθνές αεροδρόμιο του Αγίου Βικεντίου (E. T. Joshua Airport).
Παραπομπές
Κατηγορία:Πρωθυπουργοί του Αγίου Βικεντίου και Γρεναδίνων
Περιδέραιο (Βρετανικό Μουσείο, αρ. 578)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 578 χρυσό περιδέραιο, που βρέθηκε σε τάφο στην Κύπρο.
Περιγραφή
Το κόσμημα αποτελείται από τέσσερα επί μέρους στοιχεία: Όλες οι χάνδρες είναι τρύπιες διαμετρικά, και συγκρατούνται από μετάξινο νήμα.
Πηγές
Κατηγορία:Κοσμήματα (τέχνεργα) Κατηγορία:Μυκηναϊκή τέχνη Κατηγορία:Ελληνικά και Ρωμαϊκά εκθέματα στο Βρετανικό Μουσείο Κατηγορία:Αρχαιολογικά ευρήματα από την Κύπρο
Αχίλλες '29
Ο Αχίλλες '29 (ολλανδικά: Achilles '29, μετάφραση: Αχιλλέας '29) είναι ποδοσφαιρικός σύλλογος που εδρεύει στο Χρόσμπεκ (Groesbeek) της Ολλανδίας.
Ιστορία
Ο Αχίλλες '29 ιδρύθηκε την 1η Ιουνίου 1929. Στον πρώτο του αγώνα έχασε από την Μπράκενσταϊν με σκορ 3-2. Κατέκτησε τον πρώτο του τίτλο το 1983, 54 χρόνια από την ίδρυσή του. Κατέκτησε το Χούφτκλασε, το πιο σημαντικό ερασιτεχνικό πρωτάθλημα της Ολλανδίας. Παρέμεινε σε αυτή την κατηγορία για πολλά χρόνια, μέχρι που κέρδισε την άνοδο στην Τόπκλασε τη σεζόν 2011-2012. Μάλιστα το 2013 κατέκτησε την πρώτη θέση στην Τόπκλασε.
Η άνοδος στην Ίιρστε Ντιβίζι
Το 2013 συμφωνήθηκε από την Ολλανδική Ομοσπονδία Ποδοσφαίρου να αγωνιστούν στην Ίιρστε Ντιβίζι οι ομάδες Αχίλλες '29, Γιονγκ Άγιαξ, Γιονγκ Αϊντχόφεν και Γιονγκ Τβέντε, ώστε να αποφευχθεί η χρεοκοπία κάποιων ομάδων, όπως έγινε τη σεζόν 2012-13.
Στις 2 Σεπτεμβρίου έκανε την πρώτη νίκη σε επαγγελματική κατηγορία, νικώντας της Ος εκτός έδρας με 1-0.
Στάδιο
Ο Αχίλλες '29 χρησιμοποιεί το Σπόρτπαρκ Ντε Χάικαντ για τους εντός έδρας αγώνες. Το γήπεδο χτίστηκε το 1929, μαζί με την ίδρυση του συλλόγου. Η χωρητικότητα φτάνει στις 4.500 θέσεις.
Εξωτερικοί σύνδεσμοι
Κατηγορία:Αχίλλες '29 Κατηγορία:Ιδρύσεις αθλητικών συλλόγων το 1929 Κατηγορία:Ιδρύσεις ποδοσφαιρικών ομάδων το 1929
Πασκουάλε Τσικόνια
Ο Πασκουάλε Τσικόνια (Ιταλικά : Pasquale Cicogna, 27 Μαΐου 1509 - 2 Απριλίου 1595) ήταν ο 88ος Δόγης της Βενετίας (18 Αυγούστου 1585 - 2 Απριλίου 1595). Υποστήριξε τα δικαιώματα του Ερρίκου της Ναβάρρας στον θρόνο της Γαλλίας, έπεισε τον πάπα Σίξτο Ε΄ να υποστηρίξει τα δικαιώματα του Ερρίκου Δ΄ και σε αντάλλαγμα να ασπαστεί ο ίδιος την Καθολική Εκκλησία. Την εποχή του έσπασε την παράδοση να σκορπίζονται αργυρά νομίσματα αντί για χρυσά Δουκάτα στην τελετή στέψης. Μετά την ανάληψη της εξουσίας η δημοτικότητα του αυξήθηκε σημαντικά επειδή στάθηκε ικανός να αντιμετωπίσει όλα τα προβλήματα με μεγάλη επιτυχία.
Η Γέφυρα του Ριάλτο
Το μεγαλύτερο επίτευγμα της βασιλείας του ήταν η ανακατασκευή της Γέφυρας της Βενετίας στο Μεγάλο Κανάλι στην περιοχή του Ριάλτο από ξύλινη σε λίθινη. Η γέφυρα χτίστηκε στη σημερινή της μορφή την περίοδο (1588 - 1591) και είναι η παλιότερη από τις τέσσερις γέφυρες που υπάρχουν σήμερα στο Μεγάλο Κανάλι. Διάσημοι αρχιτέκτονες της εποχής όπως ο Μιχαήλ Άγγελος ήταν υποψήφιοι για την κατασκευή της αλλά τελικά ο Πασκουάλε Τσικόνια την ανέθεσε στον ταπεινό αρχιτέκτονα Αντώνιο ντα Πόντε και τον ανιψιό του Αντόνιο Κοντίν. Μετά τον θάνατο του Πασκουάλε Τσικόνια από πυρετό (1595) μια επιγραφή στην γέφυρα απομνημόνευσε το όνομα του. Μέχρι το 1854 που κατασκευάστηκε η Γέφυρα της Ακαδημίας η Γέφυρα του Ριάλτο (Βενετία)|Ριάλτο ήταν το μοναδικό μέσο για την διάβαση του Μεγάλου Καναλιού με τα πόδια, αποτελούσε ανέκαθεν ζωντανό κοινωνικό κέντρο εξαιτίας των αγορών της περιοχής. Η δόγισσα του ήταν η Λάουρα Μοροζίνι.
Δείτε επίσης
Κατηγορία:Δόγηδες της Βενετίας
492 Γισμόνδη
Η Γισμόνδη (Gismonda) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,76. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη. Η Γισμόνδη ανήκει στην Οικογένεια αστεροειδών της Θέμιδος.
Φυσικά χαρακτηριστικά
Η μέση διάμετρος της Γισμόνδης εκτιμάται σε 51,7 χιλιόμετρα (από δεδομένα του IRAS), ενώ η μάζα της σε 145 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,080 (από δεδομένα του IRAS). Η Γισμόνδη περιστρέφεται γύρω από τον εαυτό της μία φορά κάθε 6 ώρες και 29 λεπτά. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Γισμονδη
85 Ιώ
Η Ιώ (αγγλικά:Io) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,61. Ανακαλύφθηκε το 1865 από τον Γερμανοαμερικανό αστρονόμο Κρίστιαν Χάινριχ Φρήντριχ Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομά της από την Ιώ της ελληνικής μυθολογίας. Ιώ ονομάζεται επίσης και ένας από τους δορυφόρους του Δία.
Η διάμετρος της Ιούς υπολογίσθηκε από μια επιπρόσθηση αστέρα στις 10 Δεκεμβρίου 1995. Μία ακόμα επιπρόσθηση από την Ιώ σημειώθηκε στις 12 Μαρτίου 2009, ορατή από τις ανατολικές ΗΠΑ. Το σχήμα της Ιούς είναι αρκετά ομαλό, με διαστάσεις 180×160×160 χιλιόμετρα.
306 Ενότης
Η Ενότης (Unitas) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,96. Ανακαλύφθηκε το 1891 από τον αστρονόμο Ελία Μιλόσεβιτς, που παρατηρούσε από τη Ρώμη, και πήρε το όνομά του προς τιμή του Άντζελο Σέκι. Παρότι η Ενότης έχει τροχιά παρόμοια με εκείνη των αστεροειδών της Οικογένειας της Εστίας, ο φασματικός τύπος της είναι διαφορετικός και έτσι θεωρείται ότι δεν αποτελεί μέλος αυτής της οικογένειας.
Φυσικά χαρακτηριστικά
Η διάμετρος της Ενότητος υπολογίζεται σε 46,7 χιλιόμετρα, ενώ η μάζα της εκτιμάται σε 107 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,211 (από δεδομένα του IRAS). Η Ενότης περιστρέφεται γύρω από τον εαυτό της μία φορά κάθε 8 ώρες και 44 λεπτά. Η μέση θερμοκρασία στην επιφάνειά της εκτιμάται σε 95 ως 100 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ενοτης
Γιώργος Σταμπολής
Ο '''Γεώργιος Κ. (Γιώργος) Σταμπολής''' (1902-1992) ήταν Έλληνας ποιητής. Κατά δεύτερο λόγο, υπήρξε θεατρικός συγγραφέας και μελετητής.
Ο Γ. Σταμπολής γεννήθηκε στην Αθήνα και σταδιοδρόμησε ως δημόσιος υπάλληλος, στο Υπουργείο Οικονομικών, από το οποίο απεχώρησε ως επίτιμος διευθυντής Κρατικών Λαχείων. Διετέλεσε πρόεδρος του Συνδέσμου Ελλήνων Λογοτεχνών (από το 1943) και πρόεδρος της Ομοσπονδίας Εκδρομικών Σωματείων Ελλάδος.
Πηγή
Σταμπολης, Γιωργος
Φιλόιμεα Τελίτο
Ο Σερ Φιλόιμεα Τελίτο (Sir Filoimea Telito, 19 Μαρτίου 1945- 11 Ιουλίου 2011)  ήταν ο Γενικός Κυβερνήτης του Τουβαλού από το 2005 ως το 2010. Κατάγεται από το νησί Βαϊτούπου. Υπήρξε διευθυντής σε σχολείο και πάστορας σε εκκλησία, προτού οριστεί εκπρόσωπος της Βασίλισσας της Αγγλίας στο Τουβαλού (Γενικός Διοικητής). Ανέλαβε καθήκοντα στις 15 Απριλίου του 2005.
Τον Ιούνιο του 2006 απηύθυνε λόγο κατά τη δεύτερη σύνοδο κορυφής της Γαλλίας και των χωρών του Ειρηνικού, η οποία διεξήχθη στο Παρίσι. Τον διαδέχτηκε στο αξίωμα του Γενικού Διοικητή του Τουβαλού ο Ιάκομπα Ιταλέλι, στις 16 Απριλίου 2010.
Πέθανε έπειτα από καρδιακό επεισόδιο, στις 11 Ιουλίου 2011 και κηδεύτηκε στο Φουναφούτι 3 ημέρες μετά. Σε ένδειξη σεβασμού, όλες οι δραστηριότητες της κυβέρνησης σταμάτησαν.
Παραπομπές
Τελιτο
Μελόδραμα
Ως Μελόδραμα χαρακτηρίζεται ένα θεατρικό έργο (δράμα) που έχει μελοποιηθεί, δηλαδή η απόδοση μιας δράσης ή ενός γεγονότος που γίνεται με ενορχήστρωση της μουσικής φωνής (τραγουδιού) και ηθοποιΐας. Πρόκειται δηλαδή για το μουσικό θεατρικό είδος εκείνο που στη γαλλική και στην ιταλική γλώσσα αποδίδεται με τον όρο Όπερα. Κατ΄ επέκταση, με τον αυτό όρο χαρακτηρίζεται επίσης ο θίασος και όλη η οργάνωση της απόδοσής του, καθώς και το θέατρο που προορίζεται γι' αυτήν. Συνεπώς το μελόδραμα είναι η ελληνική απόδοση του διεθνούς όρου Όπερα.
Το είδος αυτό παρουσιάστηκε για πρώτη φορά στην Ελλάδα τον Απρίλιο του 1900, με το έργο «Μποέμ» του Πουτσίνι, από τον Δ. Λαυράγκα, έπειτα από προετοιμασίες 2 ετών. Σε αυτό το έργο, καθώς δεν υπήρχαν τότε Ελληνίδες υψίφωνοι, τις θέσεις κάλυψαν (επ' αμοιβή, ενώ τα υπόλοιπα μέλη του θιάσου εργάσθηκαν αφιλοκερδώς) δυο Ιταλίδες καλλιτέχνιδες. Ακολούθως ο Λαυράγκας παρουσίασε μια δική του δημιουργία («Οι Αδελφοί»). Άλλοι βασικοί συντελεστές του ελληνικού μελοδράματος ήταν ο Λ. Σπινέλης (διευθυντής ορχήστρας) και ο Κ. Γεράκης, ο οποίος μετέφρασε στην ελληνική γλώσσα τους «Μποέμ».
Πηγές
Κατηγορία:Θεατρικά είδη Κατηγορία:Κινηματογραφικά είδη Κατηγορία:Όπερα
Περιδέραιο (Βρετανικό Μουσείο, αρ. 579)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 579 χρυσό περιδέραιο, που βρέθηκε σε τάφο στην Κύπρο.
Περιγραφή
Το κόσμημα αποτελείται από πέντε επί μέρους στοιχεία: Όλες οι χάνδρες είναι τρύπιες διαμετρικά, και συγκρατούνται από μετάξινο νήμα.
Μπιλ Κόσμπι
Βιογραφία
Γεννήθηκε στη Φιλαδέλφεια (ΗΠΑ). Διακρίθηκε αρχικά στο είδος της ζωντανής κωμωδίας ("stand-up"), πραγματοποίησε το ξεκίνημα της καριέρας του σε διάφορα κλαμπ του Σαν Φρανσίσκο και αλλού, έως ότου συμμετάσχει σαν πρωταγωνιστής στο τηλεοπτικό σώου "I Spy" των 60ς. Αργότερα δημιούργησε το δικό του, δημοφιλές σώου με τίτλο Μπιλ Κόσμπι, με το οποίο έγινε παγκόσμια γνωστός. Ήταν ένας από τους κυριώτερους παρουσιαστές της παιδικής τηλεοπτικής σειράς "The Electric Company", δημιουργώντας επίσης, την εκπαιδευτικού τύπου εκπομπή (καρτούν) "Fat Albert and the Cosby Kids", με θέμα μια παρέα νεαρών φίλων που μεγαλώνουν στην πόλη. Ακόμη, ο Κόσμπι πρωταγωνίστησε ο ίδιος σε αρκετές ταινίες. Κατά τη διάρκεια της δεκαετίας του '80 ο Κόσμπι δημιούργησε και πρωταγωνίστησε στο εμβληματικό σώου Μπιλ Κόσμπι, που διήρκεσε οκτώ τηλεοπτικές σεζόν, από το 1982 έως το 1992. Η εκπομπή ήταν πρώτη σε ακροαματικότητα στο είδος της στην Αμερικανική Τηλεόραση, επί πέντε συνεχόμενα έτη (1985 - 1989) Η σειρά αποτύπωνε με επιτυχή τρόπο τις εμπειρίες και την ανάπτυξη της προσωπικότητας των μελών μιας οικογένειας Αφροαμερικανών. Ο Κόσμπι παρήγαγε ακόμη τη σειρά "A Different World", η οποία ακολούθησε σε δημοφιλία το βασικό του σώου. Πρωταγωνίστησε επίσης στο "Cosby from 1996 to 2000" και ήταν ο παρουσιαστής της σειράς "Kids Say the Darndest Things", επί δυο περιόδους.
Το 2002 ο λογοτέχνης Molefi Kete Asante τον συμπεριέλαβε στο βιβλίο του "The 100 Greatest African Americans". Το 1976, ο Μπιλ Κόσμπι κέρδισε ένα διδακτορικό δίπλωμα από το Πανεπιστήμιο Amherst της Μασαχουσέτης. Η διατριβή του αναφερόταν στη χρήση του σόου του "Fat Albert and the Cosby Kids", ως εκπαιδευτικού εργαλείου στο δημοτικό σχολείο.
Κατηγορίες για σεξουαλική κακοποίηση
Έγιναν καταγγελίες διαφόρων γυναικών σε βάρος του για σεξουαλική κακοποίηση, βιασμό, και σεξουαλική κακοποίηση ανηλίκου. Τον Νοέμβριου του 2014, σε ερώτηση για αυτά τα συμβάντα, απάντησε: "δεν μιλάω γι' αυτό", ενώ και σε παλιότερες συνεντεύξεις αρνούνταν να απαντήσει.
Στις 23 Ιουνίου 2020 το Ανώτατο Δικαστήριο της Πενσυλβάνια έκρινε ότι ο Κόσμπι θα μπορούσε να ασκήσει έφεση για την καταδίκη του για σεξουαλική επίθεση βάσει ερωτημάτων σχετικά με τη μαρτυρία ενός μάρτυρα ότι είναι "πιο επιζήμιο από αποδεικτικό".
Στις 30 Ιουνίου 2021 το Ανώτατο Δικαστήριο της Πενσυλβάνια ανέτρεψε την καταδίκη του Κόσμπι, επικαλούμενο παραβιάσεις των δικαιωμάτων του για τη διαδικασία. Σύμφωνα με τον δικαστή David Wecht, "Παρόλο που η κοινωνία έχει έντονο συμφέρον στη δίωξη εγκλημάτων, έχει ακόμη μεγαλύτερο συμφέρον να διασφαλίσει ότι δικαιολογούνται τα συνταγματικά δικαιώματα του λαού." Αναφέρθηκε η ακόλουθη κατάσταση: προηγουμένως τον Φεβρουάριο του 2005 ο εισαγγελέας Μπρους Κάστορ δήλωσε σε δελτίο τύπου ότι λόγω ανεπαρκών αποδεικτικών στοιχείων που καθιστούν μια καταδίκη «ανέφικτη», «αρνείται να επιτρέψει την υποβολή ποινικών κατηγοριών» κατά του Κόσμπι σχετικά με τους ισχυρισμούς που έκανε η Andrea Constand εναντίον του. Ο Κόσμπι διευθέτησε την αστική αγωγή πληρώνοντας 3,38 εκατομμύρια δολάρια.Το δικαστήριο απαγόρευσε την περαιτέρω δίωξη του Κόσμπι "για αυτές τις συγκεκριμένες κατηγορίες".
Ο Κόσμπι απελευθερώθηκε από τη φυλακή την ίδια ημέρα που ανατράπηκε η καταδίκη του. Εξέτισε την ποινή σχεδόν τρία χρόνια πριν το Ανώτατο Δικαστήριο ανατρέψει την καταδίκη του.
Παραπομπές
Κατηγορία:Βραβευμένοι με Γκράμι Κατηγορία:Αμερικανοί άνδρες ηθοποιοί κινηματογράφου‎ Κατηγορία:Αμερικανοί άνδρες ηθοποιοί φωνής Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
86 Σεμέλη
Η Σεμέλη (αγγλικά:Semele) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,54. Ανακαλύφθηκε το 1866 από τον Γερμανό αστρονόμο Φρήντριχ Τίτγεν, που παρατηρούσε από το Βερολίνο, και πήρε το όνομα της μητέρας του θεού Διονύσου, της Σεμέλης, κατά την ελληνική μυθολογία. Υπήρξε ο μοναδικός αστεροειδής που ανεκάλυψε ο συγκεκριμένος αστρονόμος.
Η τροχιά της Σεμέλης βρίσκεται σε ένα μέσο συντονισμό 13:6 με τον πλανήτη Δία, δηλαδή στο ίδιο χρονικό διάστημα κατά το οπίο ο Δίας εκτελεί 6 περιφορές γύρω από τον Ήλιο η Σεμέλη εκτελεί 13. Ο υπολογιζόμενος χρόνος Λιαπούνοφ για τη Σεμέλη είναι μόλις 6000 γήινα έτη, υποδεικνύοντας μία χαοτική τροχιά που μεταβάλλεται πολύπλοκα με την πάροδο του χρόνου εξαιτίας των βαρυτικών διαταραχών από τους πλανήτες. Αυτός ο χρόνος Λιαπούνοφ είναι ο δεύτερος μικρότερος ανάμεσα σε αυτούς των πρώτων 100 αστεροειδών.
Σεμελη
Λαδίσλαος Ουνυάδης
Βιογραφία
Ήταν ο πρωτότοκος γιος του Ιωάννη του Πρεσβύτερου, βοϊβόδα της Τρανσυλβανίας και μετά αντιβασιλιά της Ουγγαρίας και της Ελισάβετ Σιλάγκυι, κόρης του Λαδίσλαου κόμη Σιλάγκυι. Νεότερος αδελφός του ήταν ο Ματθίας Κορβίνος, μετέπειτα βασιλιάς της Ουγγαρίας.
Από πολύ μικρή ηλικία συνόδευσε τον πατέρα του στις εκστρατείες του. Έπειτα από τη μάχη του Κόσοβο (1448) έμεινε για λίγο χρόνο ως όμηρος για τον πατέρα του στα χέρια του Γεωργίου Μπράνκοβιτς (1427-56), δεσπότη της Σερβίας. Το 1452 ήταν μέλος της αντιπροσωπίας, που πήγε στη Βιέννη για να φέρει τον Ούγγρο βασιλιά Λαδίσλαο Ε΄. Το 1453 ήταν ήδη μπάν(ος) της Κροατίας και της Δαλματίας. Στη συνέλευση (dieta) της Βούδας (1455) παραιτήθηκε από όλα τα αξιώματά του, εξαιτίας των κατηγοριών του Ούλριχ Β΄ κόμη του Τσέλιε και άλλων εχθρών του Οίκου του· τελικά συμφιλιώθηκε μαζί του και μνηστεύθηκε τη Μαρία, κόρη του Λαδίσλαου Γκαραί παλατινού (κόμη) της Ουγγαρίας.
Έπειτα από το τέλος του πατέρα του το 1456, κατηγορήθηκε από τον εχθρό του Ούλριχ Β΄ (τώρα γενικό διοικητή της Ουγγαρίας με σημαντική ισχύ) ως υπεύθυνος για τα χρέη, που φέρεται να έκανε ο πρεσβύτερος Ουνυάδης στο κράτος, αλλά υπερασπίστηκε τον εαυτό του ικανά στη συνέλευση του Φούτακ (Οκτώβριος 1456). Έτσι ο Ούλριχ Β΄ προσποιήθηκε συμφιλίωση, υποσχόμενος να προστατεύσει τους Ουνυάδη σε περίπτωση που πρώτα θα παρέδιδαν όλα τα βασιλικά κάστρα, που τους είχαν εμπιστευτεί. Αρχή θα γινόταν με το κάστρο Ναντορφεχερβάρ (τώρα στο Βελιγράδι), του οποίου ο Ουνυάδης ήταν διοικητής. Αν και αναγνώρισε τον ΛΑδίσλαο Ε΄ και τον Ούλριχ Β΄, ο Ουνυάδης εξαίρεσε τον στρατό του από μισθοφόρους. Το επόμενο πρωί (9 Νοεμβρίου 1456) ο Ούλριχ Β΄ σκοτώθηκε από άνδρες του Ουνυάδη υπό αδιευκρίνιστες συνθήκες. Αργότερα ο Ουνυάδης υπηρέτησε ως κύριος των βασιλικών ίππων (ουγγρ.: lovászmester) ως το τέλος του.
Ο τρομοκρατημένος 12ετής Λαδίσλαος Ε΄ συγχώρησε τον Ουνυάδη και σε μία επόμενη συνομιλία με τη μητέρα του στο Τεμεσβάρ ορκίστηκε ότι θα προστάτευε όλη την οικογένεια. Ως εχέγγυο της ειλικρίνειάς του, διόρισε τον Ουνυάδη κύριο του θησαυροφυλακίου και γενικό διοικητή του βασιλείου. Μη υποπτευόμενος κακό, ο Ουνυάδης συνόδευσε τον βασιλιά στη Βούδα. Μόλις όμως έφθασε εκεί, συνελήφθη με την κατηγορία ότι συνωμοτούσε εναντίον του βασιλιά και καταδικάστηκε σε θάνατο, χωρίς την τήρηση νομικών διατυπώσεων. Αποκεφαλίστηκε στις 16 Μαρτίου 1457, 26 ετών.
Είναι ο πρωταγωνιστής στην όπερα Ουνυάδη Λαζλό του Φερέντς Έρκελ.
Πηγές
Κατηγορία:Οίκος του Ουνυάδη
Σχηματισμός (γεωλογία)
Στη Γεωλογία με τον όρο σχηματισμός ή γεωλογικός σχηματισμός, χαρακτηρίζεται η θεμελιώδης τυπική λιθοστρωματική ενότητα μιας γεωγραφικής περιοχής, που αποτελείται από ένα σύνολο γεωλογικών στρωμάτων, (π.χ. ιζηματογενών, εκρηξιγενών ή και μεταμορφωσιγενών πετρωμάτων).
Ειδικότερα κάθε τέτοιος σχηματισμός υποδιαιρείται σε γεωλογικά μέλη, ενώ πολλοί μαζί γεωλογικοί σχηματισμοί συνιστούν μια γεωλογική ομάδα.
Κατηγορία:Γεωλογικοί σχηματισμοί Κατηγορία:Στρωματογραφία
Χαφίζ Αχμέτ Πασάς
Ο Χαφίζ Αχμέτ Πασάς (Μουεζίναντε Ζαφίζ Αχμέτ Πασά, 1564 γεννήθηκε στο Φιλιμπέ της Οθωμανικής αυτοκρατορίας, σημερινό Πλόβντιβ/ Φιλλιπούπολη στη Βουλγαρία και πέθανε το 1632 στην Κωνσταντινούπολη) ήταν Οθωμανός μέγας βεζύρης. Ήταν γιος ενός Πομάκου μουεζίνη, μετακόμισε στην Κωνσταντινούπολη στην ηλικία των 15 και ήταν υπάλληλος στο ανάκτορο του Σουλτάνου για πολλά χρόνια. Από το 1609 έγινε Διοικητής της Δαμασκού (Συρία), της Βαν (Τουρκία), Ερζερούμ (Τουρκία), Βαγδάτης (Ιράκ) και άλλα βιλαετίων της Ανατολίας.
Διετέλεσε Μέγας Βεζύρης δύο φορές.
1η φορά: 28 Ιανουαρίου 1625 – 1η Δεκεμβρίου 1626
Σάαλαχ
Ο Σάαλαχ (γερμανικά: Saalach) είναι ποταμός μήκους 103 χλμ στην Αυστρία και στη Γερμανία και αριστερός παραπόταμος του Σάλτσαχ. Έχει συνολική λεκάνη απορροής 1.043 τετραγωνικά χιλιόμετρα.
Χαφίζ Αχμέτ Πασάς
2η φορά: 25 Οκτωβρίου 1631 – 10η Φεβρουαρίου 1632
Σάαλαχ
Πορεία του ποταμού
Ο ποταμός ξεκινά στο Αυστριακό ομόσπονδο κρατίδιο Τιρόλο στις Άλπεις Κίτσμπιλ στη λίμνη Τόρζεε σε υψόμετρο 2.178 μέτρων. Από εκεί ρέει αρχικά προς την κοιλάδα Γκλέμταλ, μέσα από το Χίντεργκλεμ και μετά από το χιονοδρομικό κέντρο Σάαλμπαχ. Ακολουθεί μια πλατιά κοιλάδα προς το Σάαλφελντεν και σχηματίζει μαιάνδρους. Έπειτα εισέρχεται σε ένα στενό φαράγγι, γνωστό για τις αθλητικές δραστηριότητες που πραγματοποιούνται εκεί (κυρίως ράφτινγκ). Στη συνέχεια, διασχίζει τα σύνορα με τη Βαυαρία (Γερμανία). Λίγο πριν το Μπαντ Ράιχνενχαλ, ένα υδροηλεκτρικό φράγμα αποταμιεύει τα νερά του ποταμού. Το φράγμα παρέχει την ενέργεια για τους σιδηροδρομικούς σταθμούς του Σάλτσμπουργκ, του Φράιλασινγκ και του Μπαντ Ράιχενχαλ. Έχοντας περάσει το Στάουφενεκ,ο ποταμός αφήνει τα βουνά και εισέρχεται σε επίπεδα δάση που ονομάζονται Σάαλαχαου. Μετά ενώνεται με τον ποταμό Σάλτσαχ.
Χαφίζ Αχμέτ Πασάς
Ο Χαφίζ Αχμέτ Πασάς απεβίωσε σε μια επανάσταση των γενίτσαρων όταν προσπάθησαν να ανατρέψουν τον Σουλτάνο Μουράτ τον Τέταρτο.
Παραπομπές
Κατηγορία:Πασάδες της Οθωμανικής Αυτοκρατορίας
Σάαλαχ
Παραπομπές
Κατηγορία:Ποταμοί της Αυστρίας Κατηγορία:Διεθνείς ποταμοί της Ευρώπης Κατηγορία:Ποταμοί της Βαυαρίας Κατηγορία:Ποταμοί της Γερμανίας
Σπόρτπαρκ Ντε Χάικαντ
Το Σπόρτπαρκ Ντε Χάικαντ είναι ποδοσφαιρικό γήπεδο στο Χρόσμπεκ (Groesbeek) της Ολλανδίας και είναι έδρα της ομάδας Αχίλλες '29.
Ιστορία
Κατηγορία:Στάδια ποδοσφαίρου στην Ολλανδία Κατηγορία:Αχίλλες '29
Φάμπιο Οτσόα Βάσκες
Ο Φάμπιο Οτσόα Βάσκες (γεννημένος στις 2 Μαΐου 1957) είναι πρώην ηγετικό μέλος του καρτέλ εμπορίας κοκαΐνης του Μεδεγίν μαζί με τους μεγαλύτερους αδελφούς του Χουάν Δαβίδ και Χόρχε Λουίς. Ο ρόλος του τον έκανε για λίγα χρόνια δισεκατομμυριούχο. Μετά από μια σύντομη φυλάκιση στην Κολομβία, συνελήφθη και εκδόθηκε στις ΗΠΑ το 1999 και εκτίει φυλάκιση 30 ετών σε ομοσπονδιακή φυλακή των ΗΠΑ.
Πρώιμη καριέρα
Ο νεότερος από τους τρεις αδερφούς Οτσόα, ο Βάσκες έζησε στο Μαϊάμι κατά τη διάρκεια της δεκαετίας του 1970 και τις αρχές της δεκαετίας του 1980, και φέρεται να έχει χειριστεί χιλιάδες κιλά κοκαΐνης. Κατηγορήθηκε από την κυβέρνηση των ΗΠΑ για πρώτη φορά το 1984 και κατηγορήθηκε για συμμετοχή στη δολοφονία του Μπάρι Σιλ στις 19 Φεβορυαρίου 1986, πληροφοριοδότη για την Υπηρεσία Δίωξης Ναρκωτικών των ΗΠΑ. Το 1987, αυτός και οι αδελφοί του είχαν περιληφθεί στη λίστα παγκόσμιων δισεκατομμυριούχων του Φορμπς και παρέμεινε στη λίστα μέχρι το 1992. Οι New York Times ανέφεραν ότι κατά τη διάρκεια αυτής της περιόδου θεωρήθηκε "επικεφαλής" της οικογενειακής επιχείρησης.
Φυλάκιση
Το 1991, ο Οτσόα Βάσκες και οι αδελφοί του παραδόθηκαν στις κολομβιανές αρχές, ελπίζοντας να αποφύγει τον "ανοιχτό πόλεμο" με την κυβέρνηση μέσα από ένα συμβιβασμό. Εξέτισε βραχυπρόθεσμες φυλακίσεις στην Κολομβία και αποφυλακίστηκε το 1996. Εκείνη την εποχή δεν υπήρχε συμφωνία έκδοσης μεταξύ της Κολομβίας και των ΗΠΑ, και τα αδέρφια εξασφάλισαν την υπόσχεση ότι δεν θα εκδοθούν στο μέλλον ως μέρος της συμφωνίας.
Μετά την αποφυλάκιση συνελήφθη και πάλι το 1999 και κατηγορήθηκε για συνεισφορά γνώσης και λήψης πληρωμών για φορτία κοκαΐνης. Παρά την εκστρατεία για τη φυλάκιση του στην Κολομβία, εκδόθηκε στις Ηνωμένες Πολιτείες το Σεπτέμβριο του 2001 και καταδικάστηκε το 2003 για διακίνηση ναρκωτικών, συνωμοσία και τη διανομή της κοκαΐνης στις ΗΠΑ. Καταδικάστηκε σε ποινή 30 χρόνων σε μια ομοσπονδιακή φυλακή. Τώρα εκτίει φυλάκιση στο Τζίζουπ της Τζόρτζια.
Μετά τη φυλάκιση του, η κυβέρνηση της Κολομβίας κατάσχεσε περιουσία ύψους χιλιάδων εκατομμυρίων δολαρίων ΗΠΑ από αυτόν, συμπεριλαμβανομένων γεωργικών εγκαταστάσεων και επιχειρήσεων.
Τηλεόραση
Ο Οτσόα Βάσκες εκπροσωπείται σε δύο τηλεοπτικές σειρές.
Παραπομπές
Κατηγορία:Κολομβιανοί
493 Γκριζέλντις
Η Γκριζέλντις (Griseldis) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1902 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη.
Φυσικά χαρακτηριστικά
Η μέση διάμετρος της Γκριζέλντις εκτιμάται σε 46,4 χιλιόμετρα (από δεδομένα του IRAS), ενώ η μάζα της σε 105 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,062 (από δεδομένα του IRAS). Είναι άγνωστο αν και με ποια περίοδο περιστρέφεται η Γκριζέλντις γύρω από τον εαυτό της. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Γκριζελντις
307 Νίκη
Η Νίκη (Nike) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,12. Ανακαλύφθηκε το 1891 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά του από τη θεά-προσωποποίηση της νίκης στην ελληνική μυθολογία.
Φυσικά χαρακτηριστικά
Η διάμετρος της Νίκης υπολογίσθηκε σε 55 χιλιόμετρα, ενώ η μάζα της εκτιμάται σε 174 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι CX (ανθρακούχος), ενώ το άλβεδό της είναι 0,052 (από δεδομένα του IRAS). Η Νίκη περιστρέφεται γύρω από τον εαυτό της μία φορά κάθε 7 ώρες και 54 λεπτά. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Νικη
Ρολάν Μπαρτ
Ο Ρολάν Ζεράρ Μπαρτ (Roland Gérard Barthes, 12 Νοεμβρίου 1915 – 26 Μαρτίου 1980) ήταν Γάλλος θεωρητικός και κριτικός της λογοτεχνίας, φιλόσοφος, γλωσσολόγος και σημειολόγος. Οι ιδέες του εξερευνούσαν πολλά διαφορετικά πεδία και επηρέασε την ανάπτυξη θεωρητικών σχολών σκέψεως, όπως ο στρουκτουραλισμός, η σημειωτική, η κοινωνική θεωρία, η ανθρωπολογία και ο μετα-στρουκτουραλισμός.
Η ζωή του
Ο Ρ. Μπαρτ γεννήθηκε στο Χερβούργο της Νορμανδίας. Πατέρας του ήταν ο αξιωματικός του πολεμικού ναυτικού Λουί Μπαρτ, που σκοτώθηκε σε ναυμαχία στη Βόρεια Θάλασσα πριν ο Ρολάν συμπληρώσει τον πρώτο χρόνο της ζωής του. Η μητέρα του Ενριέτ τον ανέθρεψε στο χωριό Υρ και την πόλη Μπαγιόν, μαζί με τη θεία και τη γιαγιά του. Τελικώς, όταν ο Ρολάν ήταν 11 ετών, η οικογένεια μετακόμισε στο Παρίσι. Πάντως ο δεσμός με τις επαρχιακές του ρίζες θα παρέμενε ισχυρός σε όλη τη ζωή του.
Πολλά υποσχόμενος ως φοιτητής, ο Μπαρτ πέρασε την περίοδο από το 1935 ως το 1939 στη Σορβόννη, όπου πήρε πτυχίο κλασικών σπουδών. Τον ταλαιπωρούσε όμως η υγεία του από τότε, καθώς είχε κολλήσει φυματίωση, η οποία απαιτούσε συχνά απομόνωση σε σανατόρια. Οι επαναλαμβανόμενες κρίσεις της υγείας του διέκοπταν την ακαδημαϊκή του σταδιοδρομία, επηρεάζοντας τις σπουδές του και τη συμμετοχή του στις εξετάσεις. Είχε όμως ως αποτέλεσμα και την απαλλαγή του από τη στρατιωτική θητεία κατά τον Β΄ Παγκόσμιο Πόλεμο.
Από το 1939 ως το 1948 η ζωή του Μπαρτ πέρασε με την έκδοση των πρώτων του έργων, τη συμμετοχή σε μία ιατρική μελέτη και με το πρόβλημα της υγείας του. Το 1948 επέστρεψε στο καθαρώς ακαδημαϊκό έργο, με πολυάριθμες μικρές απασχολήσεις σε ινστιτούτα στη Γαλλία, στη Ρουμανία και στην Αίγυπτο. Σε αυτή την περίοδο συνεισέφερε στην αριστερή παριζιάνικη εφημερίδα Combat, συνεισφορές από τις οποίες αναπτύχθηκε το πρώτο του μεγάλο έργο, το Ο βαθμός μηδέν της γραφής (1953). Από το 1952 ο Μπαρτ έμεινε σε μία πιο μακρόχρονη θέση στο Centre National de la Recherche Scientifique, όπου μελέτησε λεξικολογία και κοινωνιολογία. Κατά την επταετία που έμεινε εκεί, άρχισε να γράφει μία δημοφιλή σειρά δοκιμίων για το περιοδικό Les Lettres Nouvelles (Τα νέα γράμματα), στα οποία διέλυε μύθους της μαζικής κουλτούρας και τα οποία συγκεντρώθηκαν στο βιβλίο Mythologies (1957). Παρά το ότι δεν γνώριζε καλά αγγλικά, ο Μπαρτ δίδαξε στο Κολέγιο Middlebury στο Βερμόντ των ΗΠΑ το 1957. Πέρασε τις αρχές της δεκαετίας του 1960 εξερευνώντας τα πεδία της σημειωτικής και του στρουκτουραλισμού, διδάσκοντας σε πανεπιστήμια ανά τη Γαλλία και συνεχίζοντας να δημοσιεύει πραγματείες. Πολλά από τα έργα του εναντιώνονταν στις παραδοσιακές ακαδημαϊκές απόψεις της κριτικής της λογοτεχνίας και φημισμένων λογοτεχνικών μορφών. Η ανορθόδοξη σκέψη του τον οδήγησε σε σύγκρουση με έναν γνωστό καθηγητή της λογοτεχνίας στη Σορβόννη, τον Raymond Picard, που κατηγόρησε τη «νέα κριτική» του Μπαρτ για ασάφεια και έλλειψη σεβασμού στις λογοτεχνικές ρίζες της Γαλλίας. Η απάντηση του Μπαρτ στο Κριτική και αλήθεια (1966) κατηγορούσε την παλαιά αστική κριτική για έλλειψη ενδιαφέροντος για τα λεπτότερα σημεία της γλώσσας και για μία επιλεκτική αγνόηση των προκλητικών θεωριών.
Μέσα στη δεκαετία του 1960 ο Μπαρτ έχτισε την προσωπική του φήμη. Ταξίδεψε στις ΗΠΑ και στην Ιαπωνία, κάνοντας μία παρουσίαση των θεωριών του στο Πανεπιστήμιο Τζονς Χόπκινς, ενώ την ίδια περίοδο συνέγραψε το γνωστότερο έργο του, το δοκίμιο «Ο θάνατος του συγγραφέα», το οποίο, υπό το φως της αυξανόμενης επιδράσεως που άρχισε να ασκεί η αποδόμηση του Ζακ Ντεριντά, θα αποδεικνυόταν ένα μεταβατικό κείμενο στη διερεύνηση των λογικών στόχων της στρουκτουραλιστικής σκέψης. Ο Μπαρτ συνέχισε να γράφει στο αβάν-γκαρντ λογοτεχνικό περιοδικό του Φιλίπ Σολέρ Tel Quel, που ανέπτυσσε παρόμοιες θεωρητικές αναζητήσεις με αυτές του Μπαρτ. Το 1970 ο Μπαρτ δημοσίευσε το θεωρούμενο από αρκετούς ως το πλέον αξιοθαύμαστο έργο του: την πυκνή κριτική ανάγνωση της νουβέλας του Μπαλζάκ Σαραζέν, με τον τίτλο S/Z. Καθ' όλη τη δεκαετία του 1970 ο Μπαρτ συνέχισε να επεκτείνει τη λογοτεχνική του κριτική, αναπτύσσοντας νέα ιδανικά. Το 1971 ήταν επισκέπτης καθηγητής στο Πανεπιστήμιο της Γενεύης.
Το 1975 έγραψε μία αυτοβιογραφία με τίτλο Roland Barthes και το 1977 εκλέχθηκε στην έδρα της Λογοτεχνικής Σημειολογίας (Sémiologie Littéraire) στο Collège de France. Την ίδια χρονιά η μητέρα του Ενριέτ, στην οποία ήταν αφοσιωμένος, πέθανε σε ηλικία 85 ετών. Είχαν ζήσει μαζί επί 60 χρόνια και η απώλειά της ήταν σοβαρό χτύπημα για τον Μπαρτ. Το τελευταίο μεγάλο έργο του, το Camera Lucida (εκδόθηκε στην ελληνική υπό τον τίτλο Ο φωτεινός θάλαμος. Δοκίμιο για τη φωτογραφία.), είναι εν μέρει ένα δοκίμιο για τη φύση της φωτογραφίας και εν μέρει ένας διαλογισμός πάνω στις φωτογραφίες της μητέρας του.
Στις 25 Φεβρουαρίου 1980 ο Ρολάν Μπαρτ, αφού είχε γευματίσει προηγουμένως με τον Μιτεράν και άλλους φίλους του, επέστρεφε σπίτι του περπατώντας στους δρόμους των Παρισίων, όταν παρασύρθηκε από ένα βανάκι. Πέθανε ένα μήνα αργότερα από τραύματα στο στήθος που του προκάλεσε αυτό το ατύχημα.
Στο έργο «Συμβάντα», που κυκλοφόρησε μετά τον θάνατό του, το 1987, αποκαλύφθηκε ότι ήταν ομοφυλόφιλος.
Εξωτερικοί σύνδεσμοι
Κατηγορία:Γάλλοι φιλόσοφοι Κατηγορία:Φιλόσοφοι του 20ού αιώνα Κατηγορία:Γάλλοι κριτικοί της λογοτεχνίας Κατηγορία:ΛΟΑΤ πρόσωπα από τη Γαλλία
Σχηματισμός (στρατιωτικός)
Στην στρατιωτική τακτική με τον όρο σχηματισμός ή ευρύτερα στρατιωτικός σχηματισμός χαρακτηρίζεται μεγάλη στρατιωτική μονάδα που διοικείται από ανώτατο αξιωματικό και συγκροτείται από επιμέρους στρατιωτικές μονάδες διαφόρων Όπλων και Σωμάτων.
Γενικά υφίστανται τέσσερις βαθμίδες στρατιωτικού σχηματισμού, που κατ' αύξουσα διαβάθμιση είναι:
Στην σύγχρονη εποχή πολλές φορές παρατηρείται το φαινόμενο να συγκροτούνται και άλλοι σχηματισμοί ακόμα μεγαλύτεροι, με επιμέρους ομάδες Μεραρχιών ή τμημάτων Στρατιάς, ιδίως από διακρατικούς στρατιωτικούς συνασπισμούς όπως του ΝΑΤΟ.
Κατηγορία:Στρατιωτική τακτική *
Organica Militær organisasjon
Περιδέραιο (Βρετανικό Μουσείο, αρ. 580)
Στην αρχαϊκή συλλογή του Βρετανικού Μουσείου εκτίθενται με αριθμό καταλόγου 580 χρυσό περιδέραιο, που βρέθηκε σε τάφο στην Κύπρο.
Στρουθοκάμηλος
Η στρουθοκάμηλος είναι μεγάλο πτηνό, που ανήκει στην οικογένεια Στρουθιονίδες και στην τάξη Στρουθιονόμορφα των δρομέων. Υπάγεται στην ομάδα των ατροπιδοφόρων πουλιών, τα οποία στερούνται τρόπιδας στο στέρνο τους και δεν μπορούν να πετάξουν. Είναι συγγενικό είδος με τους δρομείς που έζησαν κατά το Τριτογενές. Πρόκειται για το μεγαλύτερο πουλί που ζει σήμερα στον πλανήτη μας. Ζει σε αγέλες και τρέφεται με σπόρους, φρούτα και έντομα. Εξαιτίας του κυνηγιού της για το φτέρωμά της, παρατηρείται μείωση του πληθυσμού της τα τελευταία χρόνια, ιδιαίτερα στην Αφρική και στην Αραβική Χερσόνησο. Τα φτερά του πουλιού χρησιμοποιούνται για διακοσμητικούς σκοπούς, ενώ το κρέας και τα αυγά της τρώγονται. Σε πολλές περιοχές του κόσμου, μεταξύ των οποίων και η Ελλάδα, υπάρχουν και εκτροφεία στρουθοκαμήλων.
Περιγραφή
thumb|Στρουθοκάμηλος από το Πλατανόδασος της [[Νεοκαισάρεια Πιερίας|Νεοκαισάρειας Πιερίας.]]
Φθάνει σε ύψος τα 2-2,5 μέτρα και ζυγίζει από 50 ως 80 κιλά. Το σώμα της έχει φτέρωμα που είναι γυμνό και το χρώμα του είναι ασπρόμαυρο στα αρσενικά και ασπρόμαυρο ή γκρι στα θηλυκά. Ο λαιμός και το κεφάλι της καλύπτονται από χνούδι. Έχει μικρό κεφάλι σε σχέση με το υπόλοιπο σώμα της και μεγάλα μάτια με βλεφαρίδες. Το ράμφος της καταλήγει σε ονυχοειδή απόφυση και καλύπτεται από κερατίνη. Τα πόδια της είναι ψηλά, δυνατά και καταλήγουν σε δύο δάκτυλα. Από αυτά, το εξωτερικό δάκτυλο είναι πιο αναπτυγμένο από το εσωτερικό και καταλήγει σε ένα σκληρό νύχι. Στο εμπρόσθιο τμήμα των ταρσών βρίσκονται φολίδες από κερατίνη. Τρέχει πολύ γρήγορα, χρησιμοποιώντας τις δυνατές κνήμες της και εξασφαλίζει την ισορροπία στο σώμα της με τις φτερούγες της. Με τον ίδιο τρόπο μειώνει την ταχύτητα και αλλάζει κατεύθυνση. Η ταχύτητά της, φθάνει τα 60 χιλιόμετρα την ώρα. Σύμφωνα με την Encyclopaedia of Life, το άνοιγμα των φτερών της μπορεί να φτάσει τα δύο μέτρα.